விண்டோஸ் 8 தொடு திரை இயக்கம் குறித்து, இரு வேறு கருத்துக்கள் நிலவினாலும், விண்டோஸ் 8 சிஸ்டத்திற்கு மாறுவோர் எண்ணிக்கை குறையவில்லை. வெளியான நான்கே நாட்களில், 40 லட்சம் விண்டோஸ் 8 லைசன்ஸ் டவுண்லோட் செய்யப்பட்டதாக, மைக்ரோசாப்ட் தலைமை அதிகாரி ஸ்டீவ் பால்மர் தெரிவித்துள்ளார். இவை தனி நபர்கள் டவுண்லோட் செய்த உரிமங்களின் எண்ணிக்கை தான். நிறுவனங்கள் பல கோடிக்கணக்கான உரிமங்களைப் பெற்றுள்ளதாகவும் அவர் குறிபிட்டார். விண்டோஸ் 8 மற்றும் விண்டோஸ் போன் 8 ஆகியவற்றிற்கான அப்ளிகேஷன் புரோகிராம்களை எழுத டெவலப்பர்களை திருப்தி படுத்துவதில் தான் வெற்றி பெற்றதாகவும் கூறியுள்ளார். நெட்பிக்ஸ், ஹூலு, எவர்நோட் மற்றும் இபே ஆகியவை ஏற்கனவே பல அப்ளிகேஷன் புரோகிராம்களைத் தந்துள்ளதாகவும் குறிப்பிட்டார். ஓராண்டுக்குள், 40 கோடி புதிய சாதனங்களில், விண்டோஸ் 8 சிஸ்டம் இயங்கும் என்று அவர் எதிர்பார்க்கிறார்.